Hirtabrova malkohao

Hirtabrova malkohao, Dasylophus superciliosus, estas specio de kukolo en la familio Kukoledoj. Ĝi estas endemia de la insulo Luzono en Filipinoj. Ilia natura habitato estas subtropikaj kaj tropikaj malsekaj arbaroj de malaltaj teroj. La specio malpliiĝas pro habitatoperdo kaj ĉasado.

Aspekto kaj taksonomio
Ĝi estas granda, kun longa vosto kaj unika kresto. Ĝi estas sekse monomorfa. Ĝiaj supraj partoj, flugiloj kaj vosto estas nigraj kun bluetverda brilo. Ĝia superokula parto, aŭ brovo, konsistas el longaj, loze retokovritaj ruĝaj plumoj, kiuj iras de la brido ĝis la nuko. Ĝiaj laŭgradaj vostoplumoj havas blankajn pintojn, kaj ĝiaj subaj partoj estas nigraj kun obtuza verdeta nuanco.


 Subspecioj 
Oni agnoskis du subspeciojn, nome la jenaj:

 D.s. superciliosus: Suda Luzono; ruĝa karunklo kaj pli longa kresto
 D. s. cagayanesis:  Norda Luzono; flava karunklo kaj pli mallonga kresto. Cagayanensis estas pli malgranda, kun malpli etenda kaj pli mallonga brova kresto kaj kun oliveca nunaco en malsupraj partoj kompare kun superokula.

 Ekologio kaj kutimaro 
Ĝi manĝas insektojn, precipe preferante raŭpojn kaj malgrandajn mamulojn, reptiliojn kaj amfibiojn. Ili manĝoserĉas en la pli malaltaj niveloj kaj ŝatas grimpantajn vitojn kaj implikaĵojn. Kutime observata sola aŭ en malgrandaj grupoj. Ne multaj informoj pri reproduktaj datumoj, sed supozeble reproduktiĝas de majo ĝis junio. Oni trovis neston kun 3 ovoj, sed ne sufiĉe da datumoj por supozi la grandecon de la ovodemetado. Payne, Robert B.; de Juana, Eduardo (2020). "Red-crested Malkoha (Dasylophus superciliosus)". Birds of the World Online. 1.0. Cornell Lab of Ornithology, Ithaca, NY. doi:10.2173/bow.recmal1.01. ISSN 2771-3105. 

 Habitato kaj konservostatuso 
Ĝiaj naturaj vivejoj estas tropikaj humidaj malaltebenaĵaj arbaroj ĝis 800 metroj super marnivelo. La IUCN klasifikis la specion kiel Malplej Zorgiga, ĉar ĝi laŭdire estas loke ofta. Tamen, oni kredas, ke la populacio malpliiĝas pro senarbarigo kaŭzita de terkonverto, kontraŭleĝa arbohakado kaj brulterkultivado.

Ĝi troviĝas en pluraj protektitaj areoj kiel Montoj Banahaw, Makiling, Isarog, Nacia Parko Bataano kaj Natura Parko Norda Sierra Madre, sed kiel ĉiuj areoj en Filipinoj, la protekto estas malstrikta kaj senarbarigo kaj ĉasado daŭras malgraŭ ĉi tiu protekto surpapere.

Referencoj

 Vidu ankaŭ 

Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Birdoj de la Filipinoj